
נכחו:

חברי הוועדה: 	יו"ר זבולון אורלב
	ח"כ רחמים מלול
	ח"כ קולט אביטל
		


נוכחים: 		משרד המדע, התרבות והספורט:
			נחמן שי – מנכ"ל
			ויקטור בן-נעים – מנהל המחלקה לספריות
			דוד סעד – יו"ר הוועדה לבדיקת תקציב הספרייה
			רו"ח שמוליק דואניס

			

			הספרייה המרכזית לעיוורים, כבדי ראיה ומוגבלים:
			אורי כהן – מנכ"ל
			עדנה ויינברג – מנהלת חשבונות 



			משרד הפנים:
			עו"ד מנחם ליברמן – לשכה משפטית  



על סדר היום: 	הספרייה המרכזית לעיוורים בנתניה


מנהלת הוועדה:	יהודית גידלי


נרשם על-ידי:	רקורד שירותי הקלטה


היו"ר זבולון אורלב:	אני מתכבד לפתוח את ועדת החינוך והתרבות 
 	בעניין הספרייה המרכזית לעיוורים בנתניה. אני רוצה לומר שוועדת החינוך עסקה לפני יותר מחצי שנה, יותר מפעם אחת, בסוגיית תקציב הספרייה המרכזית לעיוורים בנתניה, וזאת אחרי שבשנת 1992 החליטה ועדת שרים על דרך תקצוב לספרייה; במהלך השנים מאז נשחק התקציב, וכתוצאה מזה היה משבר. הוועדה אז התערבה בשיתוף ובהבנה גם עם המשרד לתרבות, למדע ולספורט, ויחד העברנו גם הסתייגות לתקציב. דרך אגב, זאת ההסתייגות היחידה שעברה מעשרת אלפים הסתייגויות שהוגשו לתקציב בהסכמה מלאה, ובאמת בעזרה של השר מתן וילנאי והשר יוסי שריד. שר האוצר שיזם את זה לא בלם את עצמו ולא התנגד. כתוצאה מכך נוסף תקציב. 


	בבירורים שלי מה קורה עם זה, אינני  רוצה  לקבל שוב את הספרייה לעיוורים מתוך משבר, אלא רק באמת לדברים יותר שמחים. התברר לי שיש בעיות ביישום ההחלטה, ואמר לי גם השר מתן וילנאי שהואיל והוועדה טיפלה בעניין, הוא מייעץ שיתקיים דיון, כדי שגם המשרד יוכל להעלות את הקשיים, ולא נעמוד בפני מצב שבו יש משבר - ולטפל במשבר זה הרבה יותר קשה. אני מציע שאני אקדם בברכה את המנכ"ל, מר נחמן שי, ואני מודה לו שהוא טרח להגיע. אני מציע שהמשרד יפתח ויציג מה הבעיה שכרגע עומדת על הפרק. 


נחמן שי:	בוקר  טוב.  תודה  רבה  לחברי  היושב   ראש. 
 	הסוגייה של ספריית העיוורים מלווה אותנו תקופה ארוכה. לצערנו אף פעם לא בקונוטציות חיוביות, אלא תמיד במשברים הולכים ונמשכים. לכן החלטנו השנה, לאחר שהכנסת אישרה לפי יוזמתך תוספת לתקנה, תוספת משמעותית לתקנה הזאת, החלטנו במקביל גם לקיים בדיקה בספרייה, בדיקה מקצועית כדי להבין מה פשר הקשיים שמתגלים אחת לשנה, ומינינו ועדה ציבורית שבראשה עומד מר דוד סעד, שהוא מנהל הספרייה העירונית בבאר-שבע. הוועדה החלה בישיבותיה, אבל מהר מאוד התברר שהספרייה איננה מוכנה לשתף פעולה איתה; אולי היא מוכנה לשתף פעולה בדרכה ובסגנונה כדי לקדם את העניינים שנראים לה, אבל לא כדי להעמיד את הפעילות הכספית שלה - ולא רק את הפעילות הכספית שלה - לבדיקה ציבורית. אנחנו סבורים שללא בדיקה ציבורית, שאנחנו דרך אגב מקיימים בימים אלה בשורה ארוכה של גופים המתמחים גם בתחום הספורט וגם בתחום התרבות, העניין הזה הוא בעייתי ביותר. 


	אני ברשותך הזמנתי לכאן גם את מר ויקטור בן-נעים - שהוא ראש מחלקת הספריות - וגם את מר דוד סעד, ואני הייתי מבקש שהם יציגו את הממצאים, היכן הדברים נעצרו ומדוע, ואחר כך נטכס עיצה כיצד לקדם את העניין. 


היו"ר זבולון אורלב:	האם יש לכם מינוי לוועדה?


דוד סעד:	יש לנו מינוי כמינוי משרד המדע.


היו"ר זבולון אורלב:	ועדת הבת?


דוד סעד:	הוקמה  ועדה  בת  שישה  חברים.  אני   עומד 
 	בראשה. את הפגישה  הראשונה  זימנו בסוף ינואר בספרייה לעיוורים. כיבד אותנו מר אורי כהן. קיבלנו ממנו סקירה בת עשרים דקות, עשינו סיור די מקיף בליווי הסברים של העובדים במקום, נשאלו הרבה מאוד שאלות, קיבלנו הרבה, התרשמנו שהשירות הוא אדיר, ממש יעיל וטוב - אני יצאתי בהרגשה נפלאה. לאחר מכן, באותו השבוע, כבר קבענו לעוד שבועיים את פגישת הוועדה, והעברתי למר אורי כהן שני מסמכים שחיברתי - נתונים להמשך הבדיקה בהתאם לבקשת חברי הוועדה. 


היו"ר זבולון אורלב:	אילו נתונים? נתונים כספיים?


דוד סעד:	גם  כספיים,  גם  המתייחסים למערכת פעולות 
 	הספרייה בכלל, הכוללות גם תוכניות לעתיד. בשיחות טלפוניות עם מר אורי כהן הוא הבהיר לי שיש לו סיבות רבות  בשל הרכב הוועדה ובשל מטרותיה, ולכן בעצם הוא אינו נוטה או אינו רוצה להעביר נתונים, וככה נשארנו. העברתי את התשובה למשרדים הנוגעים בדבר. 


נחמן שי:	מה  שהיה  בחומר  כתוב קיבלנו.  את הנתונים  
	הכספיים  קיבלנו, ואולי רואה החשבון מר שמוליק דואניס יכול להציג אותם. 


היו"ר זבולון אורלב:	כלומר מה שחסר הם לא הנתונים הכספיים?


נחמן שי:	גם.


היו"ר זבולון אורלב:	אילו  נתונים ביקשתם ולא קיבלתם? מה צריך 
 	חוץ ממאזן? 


שמואל דואניס: 	ביקשנו  כל  מיני  פירוטים  לכל  מיני מספרים 
 	במאזן. עלות דמי מנוי בחמש השנים האחרונות; מספר הספרים שהופקו בכל שנה; פירוט של עלות ההפקה של ספרים לפי מרכיבים; מצבת כוח אדם בשנים האחרונות; דוח שנת 1999 שעדיין אין; הסבר לגבי הפעילות של הספרייה - יש לה שני תקציבים - אופן החלוקה בין התקציבים השונים. אין זה ברור ואין  מפורט בדוחות הכספיים איך נעשית ההפרדה, וזה דבר שלהערכתנו מאוד חשוב. מהתקנון שהועבר לרשותי גם לא הצלחתי לבדוק פרטים.


דוד סלע:	אני ריכזתי את כל הבקשות של חברי הוועדה. 


היו"ר זבולון אורלב:	זה במכתב שלך מיום 27 בינואר?


דוד סלע:	יש שניים. יש שני מסמכים שהעברתי לו. 


היו"ר זבולון אורלב:	נתתם  לי   גם   איזה  נייר -   הוועדה   
 	לבדיקת תקציב הספרייה המרכזית לעיוורים,  כבדי ראייה ומוגבלים, נתונים כספיים של הספרייה. זה נייר שלכם?


דוד סלע:	את  זה  קיבלנו  ממר  ויקטור  בן-נעים.   ממר 
 	ויקטור בן-נעים קיבלנו הרבה מאוד חומר רקע, גם על המקצוע וגם שלושה דוחות כספיים של שלוש שנים, 1996, 1997, 1998. בעקבות שלושת הדוחות האלה, הוכן סיכום ביניים מבלי לשוחח עם אף אחד מהספרייה לעיוורים, ובעצם דוח הביניים הזה מתייחס רק לשלושה דוחות כספיים - זאת אומרת, כל הנתונים והממצאים הם מתוך שלושה דוחות כספיים שהספרייה לעיוורים הפיקה בעצמה. 


ויקטור בן-נעים:	אני  רק אוסיף שהוספנו לוועדה על פי הבקשה 
 	של הספרייה גם מומחה לשמע ולטכנולוגיה, מר שלום קדן, אבל הוא לא ישב פיזית איתם. הוא מצורף לוועדה וישב אצל מר נחמן שי.


היו"ר זבולון אורלב:	הוא קיבל את המינוי?


ויקטור בן-נעים:	בכתב אני לא יכול להבטיח לך. 


היו"ר זבולון אורלב:	כלומר  צריך  להוסיף  לרשימות  שהזכרנו עוד 
 	שם. 


אורי כהן:	אני מרגיש כאילו אני נאשם. 


היו"ר זבולון אורלב:	נכון.



אורי כהן: 	אני  מרגיש  כאילו  אני נאשם. למרות זאת אני 
 	אגיב. מר נחמן שי, לספרייה היו פעמיים משברים - בשנת 1993 ובשנת 2000. היא לא רצופת משברים, היא פועלת פעולה תקינה, למרות התקציב הדל - בחירוק שיניים ובאפשרויות הקיימות. היו משברים בשנת 1993 ובשנת 2000. אכן הם השפיעו חזק על הציבור; משום מה זה מקבל אהדה ציבורית. אני רואה את זה בחיוב -  יש רגישות ציבורית לעניין, אני בהחלט רואה את זה בחיוב, ולכן זה משפיע בצורה כזאת.


	באשר לוועדה – אינני  מבין, האם אני לא שיתפתי פעולה? לא שיתפו אותי בהרכב, ובזה בסדר. אני לא ידעתי את שמות האנשים עד רגע זה, ואין אני  מיתמם - לא מסרו לי את שמות האנשים. מר דוד סעד הודיע לי יום אחד בטלפון, לא הכרתי אותו קודם, אכן קיבלתי מכתב ממר נחמן שי מהמנהל הכללי, שאומר: מיניתי ועדה. מר אורי כהן, בעוד שלושה ימים מתכנסת הוועדה. אני אודה לך אם תיתן לנו עשר דקות סקירה. לא ידעתי כלום. בכנות אני אומר, ואני מוחל על כבודי.


היו"ר זבולון אורלב:	אמרו  לי   שהוועדה  הייתה אצלך.  לא   הכרת
 	אותם? 


אורי כהן: 	לא. נכנסתי לתומי.


היו"ר זבולון אורלב:	אתה   אומר   שרק   הבוקר פתאום  נודעו לך 
 	שמותיהם. 


אורי כהן: 	שמותיהם  רק   הבוקר.  אין  לי   שום  מסמך 
 	שמודיע את שמות האנשים. נכנסתי לתומי ביום שהייתה הוועדה לומר פשוט שלום. אזיי אומר לי מר דוד סעד, מר אורי כהן - אנחנו נקרא לך, בסדר, אני במשרדי. עשר דקות ביקש ממני לתת סקירה. מטבע הדברים שדבריי עוררו סקרנות, ואנשים התחילו לשאול שאלות. אמרתי: אני מצטער. צר לי, זה הזמן, ועוד נאמר לי שתם זמני, אזיי סיימתי. אבל כאשר נשאלו שאלות, באתי והערתי עניינית, שלא יילקחו דבריי פרובוקטיבית, באתי והערתי, מהשאלות נראה לי שטוב אם פה יהיו אנשי מקצוע נוספים: ספרנית של הספרייה, אולי כורך, איש מחשבים, איש טכני, כי באמת המטרה היא צורכי הספרייה משנת 2000 ואילך. כתבתי מכתב אל המנהל הכללי. אמרתי לו: אני חושב שמן הראוי שיהיו נציגים גם אלה וגם אלה.


היו"ר זבולון אורלב:	אני מוכרח לשבח אותך. 


אורי כהן: 	פניתי  אל   מר   ויקטור   בן-נעים,  ושם  נגמר 
 	העניין. אבל פה הוצגו בפניי שאלות. אמרתי למר דוד סעד, ראה נא, המאזן, דוחות תלת-חודשיים, הם נמצאים בידי המשרד. אולי טעיתי, הם בידיי פה, מאזן ודיווחים תלת-חודשיים, זה הכל דיווחים שנמצאים שם. אתם רוצים את זה? בבקשה.  זה נמצא פה. 



היו"ר זבולון אורלב:	הם רוצים מעבר לדיווחים האלה עוד מידע.


אורי כהן:	רשימה שמית אסור לי לתת. 


היו"ר זבולון אורלב:	רשימה שמית של מה?


אורי כהן:	של קוראי הספרייה.


דוד סעד:	בשלושת   הדוחות   האלה  ישנה  הסתירה. 
 	הכנסה מקוראים הייתה X, ומספר הקוראים שרשומים הוא Y. רצינו לקבל את מספר הנהנים או מספר מקבלי השירות.


היו"ר זבולון אורלב:	האם זה חשוב לך  אם קוראים לו מר פלוני או 
 	מר פלמוני?


דוד סעד:	לא, לא. 


היו"ר זבולון אורלב: 	ביקשתם את השמות? 


דוד סעד:	ביקשנו רשימה שמית.


היו"ר זבולון אורלב:	דרך  אגב,  מה  הבעיה  לתת למר יוסי קורסיה 
 	את שמות המנויים בספרייה? 


אורי כהן:	אינני  נותן שמות מנויים.


היו"ר זבולון אורלב:	מדוע?


אורי כהן:	אינני נותן. יש אליי פניות יום יומיות לצורכי 
 	מחקרים, כי אני חושב שאתית, כשאדם מוסר את פרטיו, שמו וכתובתו לספרייה - כמוסד ציבורי, אסור לי לתת. 


דוד סעד: 	מדוע  זה  צריך להיות  סודי? לדוגמה, אם 
 	אתה כותב: עשרת אלפים מקבלי שירות.



אורי כהן:	אין  לי בעיה שמישהו יבוא ויישב מול המחשב. 
 	זה לא סודי. 


דוד סעד:	אני  שאלתי  מדוע נתון כזה צריך להיות סודי? 
 	לפי  הדוחות   הכספיים   יש  כעשרת   אלפים 
 	מקבלי שירות. 


אורי כהן:	נכון.


דוד סעד:	ורצינו להצליב את זה. 


אורי כהן:	אין לי בעיה. אתה ספרן, אתה מכיר את תוכנה 
 	אלף. בוא לספרייה, תשב, תוציא התפלגויות - אין לי בעיה. מישהו צריך לעבוד על זה, בבקשה. אתה מכיר את אלף, הספרייה עובדת על אלף, בבקשה. מה הבעיה? זה לא סודי במילה, אבל אסור לי להוציא פלט שמות של אנשים עם כתובותיהם, עם מגבלות. אינני רוצה שיוציאו את שמי. 


היו"ר זבולון אורלב: 	אני  מוכרח  לומר  שאני   אמרתי   גם   למנהל 
 	הכללי בארבע עיניים, שאני חושב שיש בעיה מסויימת עם הבקשה למסור שמות. 


אורי כהן:	עם?


היו"ר זבולון אורלב:	עם מסירת שמות.


אורי כהן:	יש איזו בעיה מסויימת. 


היו"ר זבולון אורלב:	אדם  שהולך  להירשם  בספרייה,   לא   ביקשו 
 	ממנו רשות שאם המדינה, האח הגדול ירצה לדעת שאתה מנוי, אינני בטוח. יש הרבה אנשים שאינם רוצים, אינני יודע - זאת זכותם. אבל אני חושב שיש די אמצעים לדעת. הרי הם ממוחשבים - הם  אינם מנהלים את הכל ידנית. אזיי אתה יכול לראות במחשבים שלהם כמה מנויים יש. אתה יכול גם לראות את השמות על המחשב - רק אל תעתיק אותם. תראה את המחשב, תראה את הסדר שלהם, מותר לבוא לספרייה ולהגיד: הראה לי על המסך.


דוד סעד: 	לדעתי לא זה הוויכוח.



היו"ר זבולון אורלב:	אלא מהו הוויכוח?


דוד סעד:	כי  אם מתוך מאה נתונים הם מקבלים תשעים 
 	נתונים ועשרה לא - היינו יושבים ועובדים.


היו"ר זבולון אורלב:	עלות  דמי המנוי בחמש השנים האחרונות – זה 
 	בעיה לתת? 


אורי כהן:	מה פתאום?


היו"ר זבולון אורלב: 	לפי  איזו אמת מידה  נקבע  אם  מנוי  אשר לא 
 	שילם את דמי המנוי יקבל את …? 


אורי כהן:	יש החלטת הנהלה.


היו"ר זבולון אורלב: 	מספר ספרי הברייל, ספרי הדפוס הגדול וספרי 
 	הקלטות שהופקו בכל שנה בחמש השנים האחרונות, תוך הפרדה לספרי לימוד, כתבי עת וספרי קריאה רגילים. יש לתת את המידע? 


אורי כהן:	אין בעיה.


היו"ר זבולון אורלב: 	לגבי  עלות  הפקה  של  הספרים,  יש לפרט לפי 
 	סעיפי עלות, שכר עבודה?


אורי כהן:	אין בעיה.


היו"ר זבולון אורלב: 	מהות  אופן  העסקת העובדים, חוזים אישיים, 
 	הסכם  קיבוצי, לפי  אילו אמות מידה מעודכן 
 	השכר? 


אורי כהן:	אין בעיה.


היו"ר זבולון אורלב: 	פירוט מצב כוח אדם בחמש השנים האחרונות, 
 	תוך ציון היקף משרה, תפקיד ועלות שכר? 



אורי כהן:	אין בעיה.


היו"ר זבולון אורלב:	לגבי  העובדים  הנוכחיים,  נא  לציין  לגבי  כל 
 	עובד מה הוא שכרו? אתה חייב לתת.


אורי כהן:	מדווח. 


היו"ר זבולון אורלב: 	אין לך בעיה לתת?


אורי כהן:	זה מדווח אליהם רצוף.


היו"ר זבולון אורלב: 	אבל הם מבקשים שתיתן גם להם.


אורי כהן:	טוב.


היו"ר זבולון אורלב: 	טיוטת דוח כספי לשנת 1999.


אורי כהן:	עכשיו יש. במאי יש. אז לא היה.


היו"ר זבולון אורלב: 	דוחות  כספיים מבוקרים לשנת 1994 עד שנת 
 	1998.


אורי כהן:	אין בעיה.


היו"ר זבולון אורלב: 	הסבר   לגבי  הקרנות  ואופן  השימוש   שנקבע 
 	בכספים? יש בעיה להסביר להם?


אורי כהן:	אין בעיה.


היו"ר זבולון אורלב: 	עם  התקדמות  העבודה  ייתכן שנזדקק לחומר 
 	נוסף -  תזכיר  ותקנון  של  העמותה.  יש  
 	בעיה לתת? 



אורי כהן:	לא.


היו"ר זבולון אורלב: 	סקירה   על   פעולות    השירות אשר הספרייה 
 	מעניקה. יש בעיה לתת?


אורי כהן:	לא.


היו"ר זבולון אורלב: 	חלוקת  אוכלוסיית  מקבלי   השירותים  לשנת 
 	1999 לפי כמה בעלי תעודות עיוור, כמה דיסלקטיים, כמה כבדי ראייה - לא לתת את השמות. 


אורי כהן:	טכנית - איני יכול.


היו"ר זבולון אורלב: 	מדוע?


אורי כהן:	זה  לא  מוציא  לי  מהמחשב  בהתפלגויות. אם 
 	הוא יצליח לעשות את זה, שייקח. 


ויקטור בן-נעים: 	הוא אינו צריך לעשות ולא כלום. הוא יושב 
 	ראש הוועדה. הוא צריך לקבל את המסמכים.


היו"ר זבולון אורלב: 	סלח  לי,  היושב  ראש  פנה  אליו שהספרייה 
 	תיתן את חלוקת האוכלוסייה. הוא אומר שאין 
 	לו.


ויקטור בן-נעים:	לא, לא.  הוא  אומר  שיושב ראש הוועדה יבוא 
 	אצלו בספרייה ויוציא את הנתונים האלה.


היו"ר זבולון אורלב: 	הוא  לא  אמר  את  זה.  הוא   אמר   שבתוכנת 
 	המחשב שלו אין המיון מי הוא בעל תעודת עיוור, מי דיסלקטי. אין לו. הוא אומר מה יש לו ומה אין לו. הוא שאל אם הוא מוכן לשנות את התוכנה באופן שמעתה ואילך אפשר יהיה לאסוף את הנתונים.


אורי כהן:	אני אשמח לקבל את זה.


היו"ר זבולון אורלב: 	הוא  ישמח  לקבל  את  זה, אבל אין לו. אפשר 
 	ללכת למחשב שלו ולראות שבתוכנה שלו אין לו. אם הייתם אומרים שיש, והוא איננו רוצה לתת, כי אז זה סיפור אחר. הוא אומר: אין לי. 


	רשימה שמית של מקבלי השירותים – סיכמנו את זה. 


אורי כהן:	אין בעיה.


היו"ר זבולון אורלב: 	רשימת העובדים לפי משרות ותפקידים.


אורי כהן:	אין בעיה.


היו"ר זבולון אורלב: 	פירוט   ההוצאות   לשנת   1999   לכוח   אדם 
 	בקבלנות שאינו משרה בתקן – אין בעיה. 


קריאה:	במאזן יש.


היו"ר זבולון אורלב: 	הוא  רוצה  פירוט.  פירוט ההוצאה לשנת 1999 
 	לכוח אדם שעוסק בקבלנות.


אורי כהן:	אין בעיה.


היו"ר זבולון אורלב: 	תוכנית   פעולה   לשנת   2000    שתכלול    את 
 	הכספים   המפורטים  לפי  סעיפי ההצעה, 
 	כולל כוח אדם. 


אורי כהן:	אין בעיה.


היו"ר זבולון אורלב: 	עלות הפקת ספרי ברייל וספרי קלטת - מחיר 
 	ממוצע.


אורי כהן:	אין בעיה.


היו"ר זבולון אורלב: 	אזיי, אנא, מתי  אתה  יכול  להגיש  את  
 	החומר הזה? 


אורי כהן:	תוך מספר ימים.


היו"ר זבולון אורלב: 	חודש  ימים.  חודש  זה  בסדר?  הרבה זמן הם 
 	אומרים. שבועיים  זה  בסדר?  פשרה – שלושה 
 	שבועות.


אורי כהן:	שלושה שבועות.


דוד סעד: 	תוך  כדי  עבודת  הוועדה -  יכול  להיות  
 	שיהיו בקשות או נתונים תוך כדי העבודה. זאת אומרת, אני פונה למר אורי כהן ומאוד מבקש, אנחנו עמיתים, אנחנו לא באנו כדי לחפש - באנו לעזור. כלומר, יש פה אינטראקציה. כלומר צריך להיות שיתוף פעולה. אם תוך כדי עבודת הוועדה מישהו יפנה אליי ויבקש נתון כזה או אחר, שלא נבוא עוד פעם הנה. 


אורי כהן:	אם  שיתוף  פעולה  אצלך  אומר  שאתה מבקש 
 	ואני נותן, במידת האפשרויות, אני מוכן גם 
                                                           לזה.

היו"ר זבולון אורלב: 	אני  גם  מבקש  ממך  שגם אם הוא יפנה אליך 
 	ויבקש ויגיד: אני רוצה להביא לך עוד עדים, אני רוצה להביא לך עוד מומחים-


דוד סעד:	מכל הלב. רק שיגיד, שיבקש.


היו"ר זבולון אורלב: 	מר  אורי כהן, כל עד, כל מומחה, כל מי שאתה 
 	חושב שיכול לתרום לעבודת הוועדה, שהוועדה תנהל פרוטוקול, הפרוטוקולים שלה גלויים לציבור, אין כאן סודות, יש אתיקה ציבורית. מר דוד סעד, הוועדה צריכה לנהל. היא ועדה ציבורית חשובה מאוד, והיא צריכה לנהל פרוטוקולים. צריך לדעת איזה חומר עמד בפניה, מי העיד בפניה, מה היו הדעות, מי אמר מה, כדי שזה יעמוד למבחן הציבור. הוועדה הזאת צריכה לעמוד בביקורת הציבור. אני בטוח שגם המנהל הכללי תדרך כך. אנחנו באים מאותה אתיקה ציבורית. כדי שעם ישראל יהיה בטוח ושיוכלו גם להראות, לא רק שיהיה בטוח, שהצדק גם יוכל להיראות ולא רק להיעשות – שכל זה נעשה  בצורה מסודרת. אני אומר גם לספרייה: כל דבר שאתם מבקשים שיעמוד בפני הוועדה, אם יש עוד חומר שהם לא ביקשו, אבל אתם סבורים שהחומר הזה צריך לעמוד לפני הוועדה, אנא העבירו להם.  כל דבר שאתה חושב, שלא יהיה שום דבר- 


	טיוטת הדוח לפני הפרסום גם תעבור לספרייה, כדי שתהייה להם אפשרות להעיר את הערותיהם לפני פרסום ההמלצות הסופיות. התהליך הוא מאוד מאוד חשוב. 


נחמן שי:	לגבי  מכתב  שהעביר  אליי  מר  אורי כהן לפני 
 	כשבועיים או חודש, בעניין תקציב 2000 של הספרייה. הוא ערך תקציב לפי הקצבה של המשרד 4.7. הוא יצא מתוך הנחה אולי שכל מה שמופיע בתקנה הזאת מיועד לספרייה. אבל תקנה, כפי שאתה יודע, צריכה להיעשות היום בשוויון, ולכן יש לנו גופים נוספים שפנו אלינו וביקשו להיעזר בתקנה. לכן ההקצבה שאנחנו הועדנו לספרייה היא 3.266 ולזה אנחנו מוסיפים 393 תוספת חזויה.


היו"ר זבולון אורלב: 	במשבר  אמרנו   שאנחנו   רוצים   לכסות   את 
 	הפער. נדמה  לי  שהיה  מיליון  ומאתיים  אלף 
 	שקלים?


ויקטור בן-נעים:	כיסינו,  מיליון  וחמישים  אלף  שקלים   
 	מבסיס התקציב. 


היו"ר זבולון אורלב: 	אני  מודה  שהוספנו  פה  יותר,  אבל  מה  שכן 
 	צריך להיות, שלא יהיה על חשבונם לקחת דברים אחרים. כלומר, אותו פער שהוצג פה בוועדה, והוועדה התחייבה, ואני התחייבתי שנעביר - זה חייב להיות. לדעתי זה חלק מעבודת הוועדה. 


ויקטור בן-נעים:	זה יתעורר בעוד שבועיים.


נחמן שי: 	נכון.


ויקטור בן-נעים: 	אנחנו זקוקים  להצעת  תקציב  מאוזנת, ובעוד 
 	מספר  חודשים אנחנו ניפגש שוב, כי הפסקנו 
 	את ההזרמה. 


היו"ר זבולון אורלב: 	מר   אורי   כהן,   כאשר   אתם    ישבתם    פה 
 	באוקטובר, במשבר, אתם הצגתם מה לפי דעתכם צריכה להיות השתתפות הממשלה, והיה חסר איזה סכום מסויים. אנחנו התחייבנו בפניכם שאותו סכום, אנחנו נדאג לתקן אותו בבסיס של 2000. נדאג שחלק ממנו כבר יעבור בשנת 1999, והתחייבנו לתקן אותו בבסיס. בהסתייגות העברנו יותר כסף ממה שהיה דרוש. לך אני אומר כי אמר לי אז מר מיכה ינון: אל תעביר במדוייק, כי יכול להיות שיש עוד בעיות. אזיי אמרתי: הרי במליאה יש בלגן, והם לא יתחשבנו איתי אם אני מעביר מיליון ומאתיים אלף שקלים או מיליון וחמש מאות אלף שקלים - אזיי "גנבנו" משם עוד שלוש מאות אלף שקלים. אין לי התנגדות ששלוש מאות אלף השקלים האלה יעברו אליכם; אבל מבחינת ההתחייבות שלנו, אני צריך להיות כן וישר, נדמה לי שזה על מיליון ומאתיים אלף שקל. כלומר, אתה הרי יודע מה הצגת פה, ואם אתם אינכם יודעים, קחו את הפרוטוקולים, ושם כתוב. אומרת הגברת עדנה ויינברג: נכון להיום חסרים לנו מיליון ומאה אלף שקלים. 


עדנה ויינברג:	אפשר לראות ממה אתה מצטט? 


היו"ר זבולון אורלב: 	אנחנו ניתן לך עותק.


עדנה ויינברג:	זה תלוי בתקציב.


היו"ר זבולון אורלב: 	אין בינינו  מחלוקת.   אני   כרגע  איני קובע   
 	מה הסכום. אתם ישבתם פה, והצגתם תמונה כספית. אי אפשר עכשיו לשנות את התמונה הכספית. כלומר אנחנו נתנו פתרון לאותה תמונה כספית, ועל זה יש לנו התחייבות ומחוייבות מלאה לכסות בבסיס. מר אורי כהן עמד על זה שזה יהיה בבסיס, ואמרתי שהוא צודק; ולכן קיבלו את ההסתייגות, ועל זה יש לנו התחייבות. אומר המנהל הכללי שבהסתייגות שהעברנו, ועכשיו באמת זה מרענן את זיכרוני, העברנו יותר כסף ממה שאתם ביקשתם או שהצגתם פה בוועדה. בידקו, אני כרגע אומר שאינני יכול לעשות עבודת מחקר. יש פה עוזר המחקר של הוועדה, מר אריאל, שגם בדק את העניין הזה בעבורנו; והוא הכין לי גם מסמך שעברתי עליו. אינני זוכר אותו בעל פה. כדי ליישר קו גם עם הוועדה, הוא יכול לעזור להגיע לאותו סכום, לשבת איתכם בסוף הישיבה כדי לברר מה הוא אותו סכום שאנחנו קיבלנו על עצמנו התחייבות לתקן לכם בבסיס, הכל כפוף לבדיקות הוועדה. אם הוועדה תגיע למסקנה שהיא רוצה לתת עוד – עוד, פחות מזה היא אינה יכולה לתת, אלא אם כן היא תגלה שיש לכם עודפים ומאגרים. 


ויקטור בן-נעים:	אם   ההסתייגות   שהתקבלה  אמרה   במפורש 
 	שמיליון   וחצי  שקלים הם בעבור     הספרייה 
 	לעיוורים-

היו"ר זבולון אורלב: 	אין תקנה תקציבית לספרייה לעיוורים.


ויקטור בן-נעים:	אבל צריכה להיפתח תקנה תקציבית.


היו"ר זבולון אורלב: 	לא.  אי  אפשר. זה נוגד את חוק התקציב. חוק 
 	התקציב וחוק  ביטול הייחודיים קבע שלעולם לא תהייה תקנה תקציבית מפורשת בשמו של תאגיד, אלא אם התאגיד הוא תאגיד על פי חוק. 


ויקטור בן-נעים:	והתאגיד הזה?


היו"ר זבולון אורלב: 	הוא  לא  על  פי  חוק, ולכן התקנה היא 
 	ספרייה לעיוורים. יכול להיות שזכותם של עוד גופים. יש עוד שניים-שלושה גופים קטנים מאוד. אינני יודע מה מצבם.


ויקטור בן-נעים:	אבל זה לא תוכן ההסתייגות.


היו"ר זבולון אורלב: 	אני  מסכים  איתך. מה  שאני מסביר לך, שמר 
 	מיכה ינון הזהיר אותי. נאמר שהסכום שהבטחנו הוא מיליון ומאתיים אלף שקלים לצורך הדיון. הוא אמר לי: אם תעביר מיליון ומאתיים אלף שקלים, הספרייה לא  תקבל מיליון ומאתיים אלף שקלים, כי מישהו יגיש בג"ץ, כי אני צריך לעמוד באמות מידה. העבר יותר, כדי שאם למישהו תהייה תביעה, הוא יוכל לקבל. כי אז אמרתי לו: הבא עוד שלוש מאות אלף שקלים, ואני חושב שזה יכסה את העניין הזה. 


אורי כהן:	אני   רוצה   בהחלט  לחזור  לכל   העניין    של 
 	הוועדה. משום שאני יודע, ודרך אגב בוועדה  אין שותפים נציגי הספרייה בכלל. אין הם  צריכים להיות שותפים.


היו"ר זבולון אורלב: 	זה לא באתיקה הציבורית. 


אורי כהן:	להחלטות שלה ולאי שיתופם של נציגי 
 	הספרייה, מבחינתי יכולות להיות משמעויות. עם כל ההתחשבנויות, ב3.2- מיליוני שקלים אי אפשר לקיים ספרייה לעיוורים.


היו"ר זבולון אורלב: 	מר  אורי  כהן,  אינני פותח את הוויכוח.


אורי כהן:	הוויכוח  שלי  בשנת  1999  היה  ש3.2-   
 	מיליוני שקלים שעמדתי עליהם שהם יהיו בבסיס התקציב, הורכבו רק אינטלקטואלית, שצריך לעלות קצת. למה לעיוורים אין מגיע לקרוא? אזיי, אם אין מגיע לעיוורים לקרוא, ואין מגיעים להם ספרי לימוד וספרות יפה, אזיי הודיעו בבקשה, ומשרד התרבות יסגור את הספרייה. לא צריך ועדות. נחסוך בישיבות. ב3.2- מיליוני שקלים אי אפשר לקיים ספרייה לעיוורים. אין צריכים בשביל זה הרבה ועדות. 


היו"ר זבולון אורלב: 	אין מדובר ב- 3.2 מיליוני שקלים.


אורי כהן:	אז נתנו קפיצת מדרגה למיליון וחצי שקלים.


היו"ר זבולון אורלב: 	אין  מדובר  ב- 3.2  מיליוני  שקלים. דובר ב- 
 	3.6 מיליוני שקלים.


אורי כהן:	פעם  בדור, כמו שעשית בשנת1993, ואני מאוד 
 	מעריך את זה - עברנו שבע שנים טובות, לא שבעות, בעקבות ועדה שאתה הקמת, ועכשיו אחרי שבע-שמונה שנים עושים קפיצת מדרגה של מיליון וחצי שקלים. מה קרה? הספרייה תקבל 4.7 מיליון שקל כמו הספרייה בבאר-שבע. מה קרה?


היו"ר זבולון אורלב: 	מר  אורי  כהן,  כדי  לפתור  בעיות  אני  צריך 
 	להבין את הבעיות של כל הצדדים. כדי לפתור בעיות, צריכים להיות הגונים ולדעת את הבעיות של כל הצדדים. כמו שאתה נתון לביקורת, גם המשרד של מר נחמן שי נתון לביקורת. מישהו יכול להגיש נגדו בג"ץ ולהגיד: גם אני זכאי לקבל מהכסף. כך הזהיר אותי מראש מר מיכה ינון; ולכן נקטנו אמצעי של זהירות והעברנו יותר ממה שהיה. 


	אני רוצה שתעשו את הבדיקה מה אמרתם אז בוועדה; ישנם כל הניירות. הפרוטוקולים שלנו  גלויים בפניכם. בסוף הישיבה יימסר לכם עותק של אותה ועדה, ואפשר לתת גם לספרייה. עומד לרשותכם עוזר המחקר שלנו כדי שנהייה ישרים עם הנתונים. אם צריך, עוזר המחקר שלנו יכול לעזור לכם לברר מה הנתונים שהוצגו אז בפני הוועדה, שעל פיהם אנחנו ביקשנו את התוספת. אני רק אומר למען היושר, כמי שרואה את עצמו מגן שלכם, ואני מודה שפה אני לא הייתי אובייקטיבי. אני רציתי לעזור מאוד לספרייה ולאותם צרכנים שלכם - ואני לא היחידי, כולם רצו לעזור, רק התמזל מזלי שאני נמצא בכזאת עמדה, שיכולנו לעשות אותה ביחד עם כל חברי הוועדה. 


	אני אומר ביושר מה אמר לי מר מיכה ינון, ומה הייתה הסיבה שזה הסכום שזה נקבע בהסתייגות. 


אורי כהן:	ביושר  אני  אומר: תש  כוחי,  אם שר התרבות 
 	והוועדה חושבים שאין מגיע עכשיו לשישים תלמידים בבתי הספר היסודיים במיגזר היהודי  לקבל ספרי לימוד. 


היו"ר זבולון אורלב: 	זה בוועדה. בשביל זה מינו ועדה.


אורי כהן:	אזיי  צריך  לקבל  החלטות  אמיצות  ולהגיד:
 	אין מגיע  לעיוורים  לקרוא -  ב3.2- מיליוני 
 שקלים אי אפשר לקיים מוסד כזה. 


היו"ר זבולון אורלב: 	מר אורי כהן, יש לי בשורה טובה בשבילך. אם 
 	הוועדה לא תעלה על מוקש מיוחד, הדליף לי המנהל הכללי של משרד המדע - אין מדובר ב- 3.2 מיליוני שקלים; מדובר ב- 3.6 מיליוני שקלים. 


אורי כהן:	מר  זבולון  אורלב, מ3.2- מיליוני השקלים 
 ביקשו ממני לקצץ שני אחוזים. 


היו"ר זבולון אורלב: 	אבל  אין  3.2  מיליוני שקלים. אני מדבר 
 	איתך ב-3.6 מיליוני שקלים.  דבריי רשומים
                                                           בפרוטוקול.  

עדנה ויינברג:	אזיי  למה  אינכם מבקשים הצעות תקציב לפי 
 	3.6 מיליוני שקלים? 


היו"ר זבולון אורלב: 	אינני רוצה.


אורי כהן:	מר זבולון אורלב, אני מכבד אותך מאוד. אתה 
 	ידיד גדול של הספרייה, ועשית בעבורה הרבה. אנא, שחרר אותי. עשה לי טובה. אני מכבד אותך מאוד, ומפאת כבודך אני פה. 


היו"ר זבולון אורלב: 	יש  לי  בקשה. אתה תבנה על 3.6 מיליוני  
 	שקלים, אבל שלוש מאות ושלושים ושלושה אלף שקלים שיהיו בנויים באופן של רזרבה, הם התחייבות שלנו שהם ייכנסו. מבחינת המבנה שהם צריכים להציג, ככה הם צריכים להציג את זה.  אתה בונה את התקציב על 3.6 מיליוני שקלים. 


אורי כהן:	אני רוצה לקרוא בפניך מכתב שאתה כתבת לי. 


עדנה ויינברג: 	המכתב  הוא  מ1-  בינואר  2000.  הריני  שמח 
 	לעדכן אותך כי מתוך אלפי ההסתייגויות לתקציב המדינה התקבלה אך ורק הסתייגות אחת. תחילה התנגדה לכך הממשלה, ולאחר מאמצי שכנוע נמרצים של שר החינוך, שוכנעו ראש הממשלה ושר האוצר, לא רק לא להתנגד אלא אף לתמוך. זה כתוב שחור על גבי לבן. ואומנם בהצבעה שהתקבלה במליאה, תמכו בהסתייגות שמונים ושישה חברי כנסת; חבר אחד התנגד. 


היו"ר זבולון אורלב: 	אני  מסביר לך מעבר למכתב הזה, שגם אני  
 	איני עומד מעל לחוק. זה החוק במדינת ישראל, ואני צריך לקחת את זה גם כן בחשבון. אמר מר אורי כהן: אינני  יכול לבנות תקציב על 3.2 מיליוני שקלים. מתברר שהוא מתפרץ לדלת פתוחה. התוכנית היא לאשר לכם תקציב של 3.6 מיליוני שקלים, רק שהוא צריך להיות מוצג באופן ששלוש מאות 



ושלושים ושלושה אלף שקל  באים ב"מנה" נוספת. ישנה מנה אחת של 3.3 מיליוני
 שקלים, ויש עוד שלוש מאות ושלושים ושלושה אלף שקלים. כך זה צריך להיות בנוי. יסביר לכם  מר ויקטור בן-נעים איך לבנות את זה. התקציב הוא 3.6 מיליוני שקלים. זאת רק בעיה של הצגת הדברים. 


אורי כהן: 	מפאת כבודך וכבוד הוועדה, באתי - ואני פה.


היו"ר זבולון אורלב: 	מר  אורי  כהן,  אתה  תעשה  כהבנתך. אין אני 
 	המשחרר, ואין אני המגייס, אבל אני חושב שאנחנו עושים כאן צעד קדימה.


אורי כהן: 	סלח  לי,  מר  זבולון  אורלב.  אני ממש מכבד 
 	אותך ואת חברי הוועדה, אבל אתה צריך גם להבין אותי. אני מייצג ציבור. בין היתר אני מייצג ציבור.


היו"ר זבולון אורלב: 	האם אתה  מוכן   רק   להישאר   עד   סוף   
 	הישיבה, כדי שנסכם?


אורי כהן: 	אני  ממש  מרגיש שחזרתי לקטע של אוקטובר. 
 	אני ממש מתנצל בפניכם. אני אינני נאשם.


היו"ר זבולון אורלב: 	פה זה לא בית משפט.


אורי כהן: 	עושה רושם שכן.


היו"ר זבולון אורלב: 	לא. מר אורי כהן מנהל הספרייה והגברת עדנה 
 	ויינברג עזבו עכשיו את הישיבה, חרף הפצרתי שיישארו. אני יכול רק להצטער על זה, אבל אני חושב שהוועדה צריכה לתת גיבוי למשרד שהקים את הוועדה, על פי בקשתנו. הוקמה ועדה ציבורית בראשותו של מר דוד סעד, שהוא מנהל הספרייה העירונית בבאר-שבע, ביחד עם שורה של אנשים, ביניהם דוקטור סנונית שוהם, הנחשבת היום לסמכות האקדמית הגבוהה בכל מה שקשור בניהול ספריות ציבוריות, עם גברת תמי וייצמן, מר יוסי קורסיה, מר שמוליק דואני והוסף לוועדה הזאת עוד מומחה אחד על פי בקשת הספרייה לעיוורים, ששמו מר שלום קגן. אני חושב שבוועדה הזאת הבטיחה לנו הספרייה שהיא תיתן את כל המידע. אני מציע שתהייה פנייה פורמלית - והספרייה צריכה לספק את כל המידע. היא איננה עומדת מעל לחוק, עם כל ההבנה ועם כל הרצון. הספרייה אינה נותנת להם נתונים.


נחמן שי: 	בכלל,  גם  על  הפעילות, הם אינם מוכנים 
 	לשתף פעולה עם הוועדה.



היו"ר זבולון אורלב: 	הם מעל לכל. 

נחמן שי: 	הדבר  היחיד  שיש בו עוד  קושי  זה  העניין 
 	של שמות המנויים. 


ויקטור בן-נעים: 	מר  זבולון   אורלב,   בכל   הניירות     שאנחנו 
 	מקבלים אין שום מסמך סביר הגיוני על מספר הקוראים. הוועדה ביוזמתה, ואני בכוונה לא בוועדה הזאת - כי אני הגוף המתקצב, בכוונה רציתי להיות מחוץ לוועדה, וביקשו לדעת כמה קוראים יש. 


היו"ר זבולון אורלב: 	הם  צריכים  לעמוד  במבחנים  האלה.  אני גם 
 	אומר בשולי הדברים למשרד, שאני יודע שיש ניסיונות של המשרד לבנות חלופות. אני חושב שאני מוכן גם לעודד אתכם. 


שמואל דואניס: 	לגבי  התקציב – עם  הקצבה  של   שניים  וחצי 
 	מיליוני שקלים בערך, הם סיימו את שנת 1996 עד שנת 1998 באיזון תקציבי. זה לא גירעון.


היו"ר זבולון אורלב: 	הגש את זה בדוח.


שמואל דואניס: 	דמי  המנוי – אני יודע  שאיש  משרד  הרווחה 
 	מאוד התעקש על זה, כי הם טוענים שיש להם עשרת אלפים מנויים, והוא חושב שזה נתון מופרז לכל הדעות.
 	

היו"ר זבולון אורלב: 	ראה במחשב שלהם - הרי הכל ממוחשב. 


דוד סעד: 	אם  אינך  מקבל  ממנהל  הארגון  את  כל 
 	הנתונים, יש לנו בעיה. 

 	
היו"ר זבולון אורלב: 	אני  חושב  שבשביל לתבוע רשימת מנויים הם 
 	צריכים  לבקש  רשות  מאותם אנשים לתת את 
 	השמות. 


	מנהל השירות לעיוור אומר ששיש איקס עיוורים במדינת ישראל, ולהם יש שני איקס מנויים. זה יכול להיות, כי יש קשישים. אני מכיר אנשים שהשירות לעיוור אינו מכיר אותם והם מנויים לספרייה – קשישים, כבדי ראייה, כבר לא רואים. אני חושב שפה המספר איננו מוגזם. יש הרבה אנשים שכבר אין להם עניין. הם אינם צריכים את ההטבות. הם אינם צריכים את התעודה, אבל הם כבדי ראייה. 
 

ויקטור בן-נעים: 	אם היינו יודעים את מספר ההשאלות.


היו"ר זבולון אורלב: 	מספר ההשאלות  הוא לא סוד. הם גוף ציבורי. 
 	אין להם שום חסינות. הם צריכים לתת את כל המידע. אם הם נעזרים בכסף ממשלתי, הם צריכים לתת את כל המידע. 


	סיכום הדיון – ועדת החינוך והתרבות רשמה לפניה שמשרד התרבות, המדע והספורט הקים ועדה ציבורית לבדיקת תקציב ספריית העיוורים בנתניה. בראש הוועדה עומד מר דוד סעד, מנהל הספרייה העירונית בבאר-שבע.


	הוועדה רשמה לפניה את הסכמת הספרייה לעיוורים להעמיד לרשות הוועדה הציבורית את כל נתוני המידע שהתבקשו לתת, האמורים במסמכים שהופנו אליהם מיום 27 בינואר 2000 ומ30- בינואר 2000 (מסמך שמואל דואניס). 


	הוועדה סבורה שאין צורך להעביר לוועדה הציבורית את הרשימה השמית של המנויים. מתי העבודה תסיים את עבודתה - לפי דעתך?  הובטח שהנתונים יינתנו תוך שלושה שבועות וכן כל מידע נוסף שיידרש. 

 	
ויקטור בן-נעים: 	לעומת זה יינתנו מספר ההשאלות. 

	
היו"ר זבולון אורלב: 	לא. לא ניתנה. הוועדה רשמה לפניה את נכונות 
 	הוועדה הציבורית לקבל כל מידע נוסף וכן לשמוע מומחים כפי שתהייה סבורה, וכפי שתרצה הספרייה לעיוורים, ושתתבקש על ידי הספרייה לעיוורים. 


	הוועדה מבקשת כי הדוח יועבר לספרייה לצורך קבלת הערות לפני פרסום הדוח הסופי. מתי אתם אמורים להגיש?


ויקטור בן-נעים: 	קשה לדעת.

 	
היו"ר זבולון אורלב: 	אם הוא מגיש תוך שלושה שבועות- 


	
ויקטור בן-נעים: 	אולי יהיו עוד נתונים, נאמר בהקדם. 


היו"ר זבולון אורלב: 	אתה  צריך  ארבעים  וחמישה  יום אחרי שהם 
 	מגישים את הנתונים - זה בערך עוד חודשיים. 


	הוועדה מבקשת מהוועדה הציבורית להגיש את המלצותיה למשרד תוך שלושים יום. לעניין התקציב אינני  נכנס. תודה רבה.


הישיבה ננעלה בשעה 10:55




